Cara al sol

Cara al sol (euskaraz Eguzkiari begira) Ofentsiba Nazional-Sindikalistako Batzarren Espainiako Falangearen ereserkia da. José Antonio Primo de Rivera, Agustín de Foxá eta beste hainbat alderdikideek bilera batera deitu eta hala eskatuta Rafael Sánchez Mazas, Pedro Mourlane Mitxelena eta Jacinto Mikelarena euskalerritarrek konposatu zuten, horretarako Juan Telleriak konposatutako musika erabili zuten, 1934an jatorriz Zegamako egunsentia ("Amanecer en Cegama") izenburua zuen abestian. Primo de Riverak ironikoki 1935eko abenduaren 3an burutu zen bilerara musikariak ez bertaratuz gero errizino-olio dosia emango zielako mehatxua luzatu zien.

Hasiera batean falangearen ereserkia bakarrik izan arren, Espainiako Gerra Zibila amaitu eta gero Espainiako Errege Martxa eta Oriamendiko Martxarekin batera hiru ereserki frankista ofizialetako bat izan zen.

El Florido Pensil antzezlanean eta filmean ongi agertzen den bezala, Diktadura frankista osoan (1939-1975) Hego Euskal Herrian eta Espainian "eskola nazionaletan" haur eta ikasle guztiek derrigorrez ikasi eta abestu beharreko abesti faxista bat izan zen, betiere joera eskuindarreko irakasle frankisten zigor fisikoen mehatxuak hala beharturik. Ondorioz, oraindik gaur egun ere, 1939-1975 artean eskola frankistetara joan zen jende ororen haurtzaroko oroitzapenean dagoen abestia da.

 Hitzak 
 Gaztelaniaz  Euskaraz Cara al sol con la camisa nuevaque tú bordaste en rojo ayer:me hallará la muerte si me llevay no te vuelvo a ver.Formaré, junto a mis compañerosque hacen guardia sobre los luceros,impasible el ademán,y están presentes en nuestro afán.Si te dicen que caí,me fui al puesto que tengo allí.Volverán banderas victoriosasal paso alegre de la pazy traerán prendidas cinco rosas:las flechas de mi haz.Volverá a reír la primavera,que por cielo, tierra y mar se espera.Arriba escuadras a vencerque en España empieza a amanecer.  Eguzkira begira, zeuk atzo gorrizbrodatu zenuen atorra berriarekin:heriotzak topatuko nau eramaten banaueta ez bazaitut gehiago ikusten.Goizeko-izarren gain zaindari dirennire adiskideekin, eratuko dutzirkinik ere egin gabe,eta gure gogoan daude.Erori nintzela esaten badizute,han dudan postura joan nintzen.Bandera garaileak itzuliko dirabake alaiaren pausuan,eta bost arrosa jarrita ekarriko dituzte:nire sortaren geziak.Udaberriak berriz ere barre egingo du,zeru, lur eta itsasoz itxaroten baita.Gora eskoadrak irabaztera,Espainian egunsentia hasi baita.

 Ikus gainera 
 Horst Wessel Lied: Alderdi Naziaren ereserkia.
 Giovinezza: Italiar faxismoaren ereserkia.

 Erreferentziak 

 Kanpo estekak 
 Cara al sol ereserkia entzungai. Youtube.com 

Kategoria:Frankismoa
Kategoria:1935eko abestiak
Kategoria:Gaztelaniazko abestiak
Kategoria:Espainiako abestiak
Kategoria:Abesti faxistak
Kategoria:Ikur faxistak